armvectores/hy_wikipedia_2023 huggingface dataset:
Լուսինե Սահակյան

Լուսինե Սուրենի Սահակյան, հայ թուրքագետ։


== Կենսագրություն ==
Լուսինե Սահակյանը ԵՊՀ արևելագիտության ֆակուլտետի թյուրքագիտության ամբիոնի դոցենտ է (Associate Professor of Turkic Studies), բանասիրական գիտ. թեկնածու (Ph.D in Philology)։ Միաժամանակ 2008թ-ից ԵՊՀ հայագիտական հետազոտությունների ինստիտուտի հայ-օսմանական առնչությունների բաժնի վարիչ։ 1996թ. աշխատում է ԵՊՀ արևելագիտության ֆակուլտետի թուրքագիտության ամբիոնում՝ 2006թ.-ից որպես դոցենտ։ Դասավանդում է ժամանակակից թուրքերեն, թուքերենի տեսական քերականություն, թուրք գրականություն առարկաները, նույն ամբիոնի մագիստրատուրայում վարում է “Թուրքակական աղբյուրագիտության և պատմագրության հիմնահարցեր”, “Օսմանյան կայսրության էթնոքաղաքականությունը”, “Տեղանունների թուրքացման քաղաքականությունը Օսմանյան կայսրությունում և հանրապետական Թուրքիայում” հատուկ դասընթացները։ Ունի մի շարք գիտական հրապարակումներ՝ նվիրված Հայաստանի պատմական ժողովրդագրությանը, հայկական տեղանունների ուսումնասիրությանը և համշենահայերի պատմությանը։
2010-2012թթ. Թուրքիայի Ռիզեի և Արդվինի նահանգների համշենցիների բնակավայրերում իրականացրած դաշտային աշխատանքների նյութերի հիման վրա պատրաստել է «Համշենը անցյալի և ներկայի  խաչմերուկներում» գիտահանրամատչելի վավերագրական ֆիլմը հայերեն, անգլերեն և ռուսերեն լեզուներով։ Ֆիլմը պատմում է իսլամացված համշենցիների ներկա սերնդի կյանքը, կենցաղն ու սովորությունները, ներկայացնում նրանց մշակույթը, դրվագներ խոհանոցից և հավատալիքներից, լեզվական վիճակն ու քաղաքական դիրքորոշումները։ Հեղինակը ֆիլմում անդրադառնում է Համշենի հայկական իշխանության պատմությանը։ 2012թ. ֆիլմը Հոլիվուդի «Արփա» միջազգային կինոփառատոնում արժանացել է «Արմին Վեգների» անվան Մարդասիրական գլխավոր մրցանակին։  2013թ. ֆիլմը ցուցադրվել է «Ոսկե Ծիրան» կինոփառատոնում, 2014 թ.՝ Նյու Յորքի Socially Relevant Film Festival-ում։ 2016թ. նույն ֆիլմի համար ստացել է Ղրիմի հայ համայնքի սահմանած «Ազվազովսկու անվան շքանշան», ինչպես նաև Սոչիի հայերի միության պատվոգրեր։ Ֆիլմը ցուցադրվել է Երևանում, Կանադայի՝ Տորոնտո, Մոնրեալ, Բեյրութի, Երուսաղեմի, Մոսկվայի, Պետերբուրգի, Կրասնոդարի երկրամասի, Դոնի-Ռոստովի հայ համայնքներում։
Լուսինե Սահակյանը դասախոսություններով և զեկուցումներով հանդես է եկել ինչպես մի շարք միջազգային գիտաժողովներում, այնպես էլ Սփյուռքում՝ Բեյրութ, Թեհրան, Երուսաղեմ, Մոսկվա, Փարիզ, Տորոնտո, Մոնրեալ, Լոս Անջելես, Պետերբուրգ, Սոչի, Դոնի-Ռոստով։


== Աշխատություններ ==
Հեղինակ է երկու մենագրության՝ 

Բարձ Հայքի Բաբերդ, Սպեր, Դերջան գավառների տեղանուններն ու ժողովրդագրությունը XVI դարի օսմանյան աշխարհագիր մատյաններում (Երևան, 2007, 307 էջ),
Տեղանունների թուրքացման քաղաքականությունը Օսմանյան կայրությունում և հանրապետական Թուրքիայում (Մոնրեալ, 2010, 2011, 70 էջ, եռալեզու՝ անգլերեն, հայերեն, ռուսերեն)։
Համշենի մանրատեղանունները, Hamşen (Hemşin) Mikro Yer İsimleri, Микротопонимы Амшена (Երևան, ԵՊՀ հրատ., 201,2 175 էջ)։
Les Mikrotoponymes de Hamchen, Hamşen (Hemşin) Mikro Yer İsimleri, Sigest, Paris, 2013, 181p.
Փուլ-Հասան

Փուլ-Հասան, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սոցիալական համեմատության տեսություն

Սոցիալական համեմատության տեսություն, տեսություն, համաձայն որի, մարդը սեփական անձի ասպեկտների գնահատման ընթացքում իրեն համեմատում է ուրիշների հետ։ Տեսության հիմնադիրն է ամերիկացի սոցիալական հոգեբան Լեոն Ֆեստինգերը։ Տեսության հեղինակը պնդում է, որ եթե սեփական անձնային որակների ու գծերի գնահատման համար օբյեկտիվ չափանիշներ չկան, ապա անհատը փնտրում է այլ մարդկանց, որոնց հետ համեմատվելով կգնահատի իրեն։ Ստացվում է, որ մարդիկ իրենց արտաքին տեսքի, ընդունակությունների, նույնիսկ զգացմունքների գնահատման դեպքում կողմնորոշվում են այլ մարդկանց նույն հատկանիշներով։


== Ջոան Վուդի մոտեցումը ==
Լեոն Ֆեստինգերի կողմից առաջարկած տեսությունը զարգացրել է Ջոան Վուդը։ Վերջինս նշում էր 3 դրդապատճառներ, որոնք մղում են մարդուն սոցիալական համեմատության՝

ինքնագնահատման պահանջմունք,
ինքնակատարելագործման միտում,
ինքնագնահատականի բարձրացման պահանջմունք։Եթե համեմատության հիմքում ընկած է ինքնագնահատման պահանջմունքը, ապա մարդկանց նպատակն է ստանալ իրենց մասին ճշգրիտ պատկերացումներ։ Այս նպատակը հասանելի է, եթե որպես համեմատության օրինակ անձն ընտրում է այնպիսի մարդու, որի բնութագրերը համապատասխանում են իրենց բնութագրերին։
Պեսկարա (գավառ)

Անվան այլ կիրառումների համար տե՛ս՝ Պեսկարա (այլ կիրառումներ)Պեսկարա , գավառ Իտալիայի Աբրուցո մարզում։ Մայրաքաղաքը `Պեսկարան է։
Գավառն ունի 1225 կմ2 տարածք և ընդհանուր բնակչությունը կազմում է 324,559 մարդ (2012 թ.): Գավառում կան 46 Կոմունաներ։
2005 թվականի մայիսի 31ի դրությամբ հիմնական կոմունաների բնակչության թվաքանակի աղյուսակն ունի հետևյալ տեսքը`


== Տես նաև ==
Պեսկարա գավառի կոմունաները


== Արտաքին հղումներ ==
Պեսկարա գավառի պաշտոնական կայք
Կամպոդորո

Կամպոդորո (իտալերեն՝ Campodoro), քաղաք Իտալիայում՝ Վենետո մարզի Պադովա գավառում։ Սահմանակից է Կամիզանո Վիչենտինո, Գրիզինիանո դի Ձոքքո, Մեստրինո, Պիացոլա սուլ Բրենտա, Վիլլաֆրանկա Պադովանա համայնքներին։
Բնակչությունը՝ 2.170 մարդ։ Բնակչության միջին խտությունը՝ 197 մարդ/կմ²։ Զբաղեցնում է 11 կմ² տարածք։ Փոստային ինդեքս՝ 35010։ Հեռախոսային կոդ՝ 049։
Բնակավայրի հովանավոր է համարվում Սանտա Մարգարիտան։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Լյուդմիլա Վորոբյովա

Լյուդմիլա Վորոբյովա (ռուս.՝ Людми́ла Гео́ргиевна Воробьёва, հունվարի 26, 1964(1964-01-26), Մոսկվա, ԽՍՀՄ), ռուս դիվանագետ։ Արտակարգ և լիազոր դեսպան։


== Կենսագրություն ==
1985 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին և անգլերենին։
1985 թվականից զբաղվում է դիվանագիտական գործունեությամբ։
1989-1993, 1996-1999 և 2003-2005 թվականներին Լաոսում եղել է ԽՍՀՄ, իսկ 1991 թվականից հետո՝ Ռուսաստանի Դաշնության դեսպանատան աշխատակից
2005 թվականից մինչև 2007 թվականը Թաիլանդում եղել է Ռուսաստանի Դաշնության դեսպանատան խորհրդական-դեսպանորդ
2007-2010 թվականներին եղել է Ռուսաստանի արտաքին գործերի նախարարության ասիա-խաղաղօվկիանոսյան տարածաշրջանի երկրների դեպարտամենտի տնօրենի տեղակալ։
2010 թվականի հունիսի 15-ից մինչև 2015 թվականի փետրվարի 18-ը Մալայզիայում եղել է Ռուսաստանի Դաշնության արտակարգ և լիազոր դեսպան։
2009 թվականի հունիսի 1-ին Ռուսաստանի նախագահի հրամանագրով շնորհվել է 2-րդ դասի արտակարգ և լիազոր դեսպանորդի կոչում։
2014 թվականի հունիսի 4-ին Ռուսաստանի նախագահի հրամանագրով շնորհվել է 1-ին դասի արտակարգ և լիազոր դեսպանորդի կոչում։
2015 թվականի մարտի 10-ից մինչև 2018 թվականը եղել է Ռուսաստանի արտաքին գործերի նախարարության Ասիայի երրորդ դեպարտամենտի տնօրեն։
2018 թվականի փետրվարի 15-ը Ինդոնեզիայում, ինչպես նաև Կիրիբատիում և Արևելյան Թիմորում հանդիսանում է Ռուսաստանի Դաշնության արտակարգ և լիազոր դեսպան։
2018 թվականի ապրիլի 20-ից Պապուա Նոր Գվինեայում հանդիսանում է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի մեկ դուստր։


== Դիվանագիտական աստիճան ==
Արտակարգ և լիազոր դեսպան։


== Ծանոթագրություններ ==


== Արտաքին հղումներ ==
Կենսագրությունը Մալայզիայում Ռուսաստանի դեսպանատան կայքում
Յակով Վասերման

Յակով Վասերման (գերմ.՝ Wassermann, մարտի 10, 1873(1873-03-10)[…], Ֆյուրտ, Միջին Ֆրանկոնիա, Բավարիա, Գերմանական կայսրություն - հունվարի 1, 1934(1934-01-01)[…], Ալտաուսզե, Լիցեն, Շտիրիա), գերմանացի գրող։


== Կենսագրություն ==
Ծնվել է մարտի 10, 1873 թվականին հրեա բուրժուայի ընտանիքում։ Մահացել է հունվարի 1, 1934 թվականին Ավստրիայում։


== Աշխատանքներ ==
Վասերմանի «Ցիռնդորֆցի հրեաները» (1897), «Դեռատի Ռենատե Ֆուքսի պատմությունը» (1900), «Կասպար Հաուզեր» (1908), «Մարդուկը սագերի հետ» (1915), «Քրիստիան Վանշաֆե» (1919) և այլ վեպերում սոցիալական թեման զուգորդված է բարոյագիտականի հետ։ Գերմանացի երիտասարդության կյանքը նկարագրող «Մաուրիցիուսի գործը» (1928), «Էտցել Անդերգաստ» (1931) և «Կերկհովենի երրորդ մարմնավորումը» (1934) եոերգությունում ցույց է տվել բուրժուական ընտանիքի քայքայումը և բուրժուական հարաբերությունների անմարդկային բնույթը, սակայն Վասերման աստվածախնդրական իդեալներից այն կողմ չի անցել։ Գրել է նաև «Ստի կատակերգություն» (1898) երգիծական պիեսը և «Ուխտավորի հոգին» (1923) գիրքը։


== Հղումներ ==
Вассерман Якоб
 Вассерман Якоб՝ հոդվածը Հրեական էլեկտրոնային հանրագիտարանում


== Ծանոթագրություններ ==
Սուրբ Եղիշե առաքյալ եկեղեցի

Սուրբ Եղիշե առաքյալ եկեղեցի, կիսավեր չգործող հայ առաքելական եկեղեցի Ադրբեջանի Հանրապետության Օղուզի շրջանի (նախկին Վարդաշենի շրջանի) Օղուզ (նախկին Վարդաշեն) գյուղից 2 կմ հարավ, գետակի աջ ափին։ Այն ադրբեջանական հասարակությանը ներկայացվում է որպես Կալա Գերգեց անունով աղվանական-ուդիական եկեղեցի, իսկ Ադրբեջանի տուրիզմի և մշակույթի նախարարության ցուցակում գրանցված է Կալա Պիրի անվանումով։ Այն, որպես կրոնական կառույց, ծառայել է ինչպես հայերին, այնպես էլ ուդիներին, որոնք Հայ առաքելական եկեղեցու հետևորդներ էին։


== Պատմություն ==
Եկեղեցու մասին հիշատակություն է պահպանվել 1310 թվականից։ Ըստ ժողովրդական ավանդության՝ Եղիշե առաքյալն ունեցել է երեք աշակերտ՝ Վլասը, Քահալցիցիկը և Գոմ-Մուրատը։ Ըստ այդմ, առաջինը նահատակված և թաղված է եղել Նիժի Սուրբ Եղիշե եկեղեցում, երկրորդը նահատակվել և թաղվել է Վարդաշեն գյուղաքաղաքի ստորոտի գտնվող բլրակի վրա։
Այն 1811 թվականին վերանորոգվել է վարդաշենցի Առաքել Մուրատյանի ֆինանսավորմամբ։
Եկեղեցու հյուսիսային կողմում կառուցված է եղել միաբանների սենյակներ, որոնցից մեկի պատին առկա է եղել հետևյալ հայերեն արձանագրությունը. «Յիշատակ է սենեակս վարդաշէնցի Մաթոսի եւ իւր կողակից Աննայի Վրթանեանց 1890 ամի»։	
Համաձայն ադրբեջանական հաքքին.ազ կայքի հրապարակման՝ 2017 թվականի հունվարին Սուրբ Եղիշե առաքյալ եկեղեցին փլուզվել է։ Լրատվամիջոցը, որպես փլուզման մեղավոր, նշում է Ադրբեջանի մշակույթի նախարարությանը, որի ենթակայության ներքո էլ գտնվում է եկեղեցին։


== Ճարտարապետություն ==
Եկեղեցին միանավ բազիլիկ է և կառուցվել է հայկական ճարտարապետական ոճով։


== Ծանոթագրություններ ==
Դանիան 2012 ամառային օլիմպիական խաղերում

Դանիան մասնակցեց 2012 թվականի հուլիսի 27-ից մինչև օգոստոսի 12-ը Լոնդոնում (Մեծ Բրիտանիա) կայացած 30-րդ ամառային Օլիմպիական խաղերին։ Մինչ այդ դանիացի մարզիկները մասնակցել են յուրաքանչյուր ժամանակակից Ամառային օլիմպիական խաղերին, բացառությամբ Սենտ Լուիսի 1904 թվականի օլիմպիական խաղերից։ Դանիայի պատվիրակությունը ամենամեծն էր 1996 թվականի օլիմպիական խաղերից հետո։ Ընդհանուր մասնակցում էին 113 մարզիկ, որից 63 տղամարդ և 50 կին։ Նրանք մրցեցին 17 սպորտաձևում։ Հանդբոլը միակ սպորտաձևն էր, որտեղ Դանիան ներկայացված էր թիմային պայքարում։
Դանիայի պատվիրակությունում ներկայացված էին մի քանի նախկին օլիմպիական չեմպիոններ, այդ թվում վետերան թիավարողներ Էսկիլդ Էբբեսենը և Մորտեն Յորգենսենը։ Հայտնի մարզիկներ էին ընդգրկված թենիսում` Կարոլին Վազնիացկի և լողում` Լոթե Ֆրիսը, ով դարձել էր բրոնզե մեդալակիր Պեկինում։ Բացման ժամանակ դրոշակակիրն էր Կիմ Կնուդսեն, ով Պեկինում եղել էր արծաթե մեդալակիր։
Դանիայի սպորտի միությունը կանխատեսել էր ութ մեդալ։ Նրանք նաև կարծում են, որ Դանիան լավ հնարավորություն ուներ նվաճելու մեդալներ ըմբշամարտում, հրաձգության մեջ, հեծանվավազքում, հանդբոլում, ձիասպորտում, թիավարությունում, աթլետիկայում, բադմենտոնում և առագաստանավային սպորտում։ Մրցույթի վերջում դանիացիները նվաճեցին մեկ մեդալ ավելին քան կանխատեսվում էր։
Դանիան Լոնդոնում նվաճեց ընդհանուր 9 մեդալ (2 ոսկիմ 4 արծաթ և 3 բրոնզ), այն ամենահաջող ելույթն էր Օլիմպիադայում վերջին 64 տարում։ Ոսկե մեդալակիրներն էին թիավարողներ Ռամսուս Քուիստը ու Մադս Ռասմուսսենը և հեծանվորդ Լասսե Նորման Հանսենը։ Դանիացիներից մյուս մեդալները նվաճել էին, առագաստանավային սպորտում, հրաձությունում, բադմենտոնում և կանանց թիավարության մեջ։ Մի քանի դանիացիներ շատ մոտ էին մեդալներին իրենց սպորտաձևում, ներառյալ երկու մարզիկ հունա-հռոմեական ըմբշամարտում։


== Մեդալակիրներ ==


== Ծանոթագրություններ ==
Ստելվիո

Ստելվիո  (իտալերեն՝ Stelvio), կոմունա Իտալիայում։ Գտնվում է Տրենտինո Ալտո Ադիջե մարզում։ Տեղակայված է Տրենտինո Ալտո Ադիջե շրջանի Բոլցանո պրովինցիայում։
Բնակչությունը կազմում է 1266 մարդ, խտությունը կազմում է 9 մարդ/կմ²։ Տարածքը գրավում է 140 կմ²։ Էլեկտրոնային փոստ՝ 39020, հեռախոսային կոդ՝ 0473։


== Ժողովրդագրություն ==


== Արտաքին հղումներ ==
Պաշտոնական կայք (իտալ.)
Ազգային վիճակագրության ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Աստերոիդների ցանկ (239201-239300)

Աստերոիդների ցանկ (239101-239200)  • Աստերոիդների ցանկ  • Աստերոիդների ցանկ (239301-239400)
 Աստերոիդների ցանկ (239101-239200)  • Աստերոիդների ցանկ  • Աստերոիդների ցանկ (239301-239400)
Գնկոր նրբագեղ

Գնկոր նրբագեղ (լատ.՝ Aira elegantissima), հացազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։


== Նկարագրություն ==
40 սմ երկարությամբ, բարակ հարթ ցողուններով միամյա խոտաբույս է։ Տերևապատյանները անհարթ են, համարյա մինչև հիմքը ճեղքված։ Ծաղկաբույլը՝ հուրանը, փռված ճյուղիկներով է և ունի 3-10 սմ երկարություն։ Հասկիկները 2 ծաղիկներով են, իսկ 1,5 մմ երկարությամբ ստորին ծաղկային թեփը` գորշավուն, ծնկաձև քիստով։


== Տարածվածություն ==
Հայաստանում հանդիպում է Իջևանի (Բագրատաշենի շրջակայք) և Մեղրու (Ագարակի շրջակայք ) ֆլորիստիկական շրջաններում։ Աճում է նաև Անդրկովկասում, Եվրոպայում, միջերկրածովյան ավազանում, Հյուսիսային Իրանում և Միջին Ասիայում։ Ներմուծված է Հյուսիսային Ամերիկա։


== Էկոլոգիա ==
Աճում է ստորին լեռնային գոտում, ծովի մակարդակից 400-1000 մ բարձրությունների վրա, ավազոտ տեղերում, քարքարոտ լանջերին, շիբլյակում և նոսրանտառներում։ Ծաղկում է ապրիլ-մայիս ամիսներին, պտղաբերում՝ մայիս-հունիսին։


== Պահպանություն ==
Վտանգված տեսակ է։ Տարածման և բնակության շրջանների մակերեսը 10 կմ²-ից պակաս է։ Քանի որ տեսակի տարածման հիմնական մասը գտնվում է Հայաստանից դուրս, սպառնալիքի կատեգորիան նվազեցվել է։ Ընդգրկված չէ Հայաստանի Կարմիր գրքի առաջին հրատարակության մեջ, CITES–ի և Բեռնի կոնվենցիայի հավելվածներում։
Պահպանության միջոցառումներ չեն իրականացվում։


== Ծանոթագրություններ ==
Ասեգուա (Ուրուգվայ)

Ասեգուա (իսպ.՝ Асегуа) բնակավայր Ուրուգվայի հարավարևելյան մասում, Սերրո Լարգո դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 1511մարդ.

Աղբյուր։ Instituto Nacional de Estadística de Uruguay։


== Ծանոթագրություններ ==
Kasabian

Kasabian (հայ. Կասեյբիան) բրիտանական ռոք-խումբ, ստեղծվել է 1997 թ. Անգլիայում, որը կատարում է ալտերնատիվ-ռոք` բրիտ-փոփի, փաբ-փանկ-ռոքի և ակումբային պարային երաժշտության տարրերով։
Որոշ ժամանակ համարվում էր «նոր Oasis»: Շատերը համարում են որ Kasabian-ը Rolling Stones-ի հետևորդներն են, որոնք 2006 թվականի ամռանը հրավիրեցին իրենց հետ համերգային շրջագայության։


== Խմբի պատմությունը ==
Սերջիո Պիցցորնո (անգլ. Sergio Pizzorno, դեկտեմբերի 15 1980 Անգլիայում)։ Դպրոցում հենց առաջին օրը (Leisland High School) ծանոթացել է ապագա խմբի բասիստի` Կրիս Էդվարդսի հետ։ Ավելի ուշ խմբի անդամ դարձավ Թոմ Մեյգանը (անգլ. Tom Meighan, հունվարի 11 1981 Անգլիայում)։


=== Վաղ տարիներ (1997—2002) ===
Կանադական Ukula ամսագրին տված հարցազրույցում Կրիս Էդվարդսը պատմեց այն մասին, թե ինչպես է հայտնվել խմբի նոր անվանումը։ Կրիս Կարլոֆֆը խմբավորման ղեկավար Չարլզ Մենսոնի «Ընտանիք» գիրքը կարդալուց հետո, նրա հիշողության մեջ էր մտել այդ պաշտամունքի անդամներից մեկի ազգանունը՝ Լինդա Կասաբյան։ Այդ ազգանունը Լինդան ստացել էր իր երկրորդ ամուսնությունից՝ ամերիկահայ ծագմամբ Ռոբերտ Կասաբյանից։ Կասաբյանը տարածված հայկական ազգանուն է, որը առաջացել է արաբերեն Qassab բառից, որը նշանակում է մսագործ կամ դահիճ, և –յան վերջավորությունը որով վերջանում են շատ հայկական ազգանուններ։

Նա պարզապես մտածեց, որ այս բառը հոյակապ էր և բառացիորեն մեկ րոպեի ընթացքում, երբ մնացածս արդեն լսել էինք… որոշումը ընդունված էր։


=== Kasabian (2002—2005) ===
2002 թվականին Kasabian-ը պայմանագիր ստորագրեց RCA-ի հետ, ընդամենը ուղարկելով իրենց «Processed Beats» դեմոյի ձայնագրությունը։ 2004 թվականի սեպտեմբերին դուրս է եկել դեբյուտային «Kasabian» ալբոմը։ Ալբոմը վաճառվել 700-հազար քանակով։


== Սկավառակագրություն ==


=== Ալբոմներ ===
Kasabian (2004)
Empire (2006)
West Ryder Pauper Lunatic Asylum (2009)
Velociraptor! (2011)
48:13 (2014)
For Crying Out Loud (2017)
The Alchemist's Euphoria (2022)


=== Սինգլներ ===


== Գրականություն ==
Q magazine, Փետրվար 2007 թ։ «Gang of New York», Բեն Միտչելլ, էջ 80-85.


== Ծանոթագրություններ ==
Աղրոյ

Աղրոյ, գյուղ Օսմանյան կայսրությունում, Տրապիզոնի վիլայեթի Աքչեաբադի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր
Տոնածառը (Ամանորյա հեքիաթ)

Տոնածառը, խորհրդային տարիներին երեխաների համար նկարահանված մուլտֆիլմ։ Նկարահանվել է 1942 թվականին՝ ռեժիսորներ Միխայիլ Ցեխանովսկու և Պյոտոր Նոսովի կողմից։ Հեքիաթը Նոր տարին Ձմեռ պապիկի հետ դիմավորելու մասին է։


== Սյուժե ==
Անտառի կենդանիները (նապաստակները, աղվեսները, արջերը, սկյուռիկները) պատրաստվում են Նոր տարվան, զարդարում են եղևնիները։ Այդ պահին նրանց մոտ է գալիս Ձմեռ պապը, որպեսզի նրանց խաղալիքներ նվիրի։ Բայց չար գայլերը փորձում են խանգարել և գողանալ նվերները` փակելով նրա ճանապարհը։ Իմանալով այդ մասին` կենդանիները բոլորը միասին օգնում են նրան քշել գայլերին։ Վերջում Ձմեռ պապը զարդարում է անտառի ամենամեծ եղևնին, և գալիս է Նոր տարին։ Բոլորը մասնակցում են Ամանորի տոնակատարությանը։


== Հեղինակներ ==
Սցենարի հեղինակ - Պ. Նոսով
Ռեժիսորներ - Պ. Նոսով, Մ. Ցեխանովսկի
Օգնական - Ռ. Դավիդով
Կոմպոզիտոր - Ն. Բոգոսլովսկի
Նկարիչ-մուլտիպլիկատորներ - Լ. Բրեդիս, Լև Պոզդնեև, Ֆաինա Եպիֆանովա
Օպերատոր - Ե. Գիմպելսոն
Դերասանները լուսագրերում ներկայացված չեն


== Ծանոթագրություններ ==


== Արտաքին հղումներ ==
«Տոնածառը (Ամանորյա հեքիաթ)» մուլտֆիլմը «Անիմատոր.ռու» կայքում
«Ёлка» — Энциклопедия отечественного кино(չաշխատող հղում)
«Ёлка» на mults.spb.ru
Շույգա (Պինեգայի վտակ)

Անվան այլ կիրառումների համար տե՛ս՝ Շույգա (այլ կիրառումներ)Շույգա (ռուս.՝ Шуйга), գետ Ռուսաստանում, հոսում է Կոմի Հանրապետությունում, Արխանգելսկի մարզում։ Գետաբերանը տեղակայված է Պինեգա գետի ձախ ափում։ Գետի երկարությունը 21 կմ է։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մոնի մշակույթի թանգարան

Մոնի մշակույթի պետական թանգարան (բիրմ.` မွန်ယဉ်ကျေးမှုပြတိုက်), նախկինում` Մոնի ազգային թանգարան, թանգարանը գտնվում է Հթավայի բրիջ րոադ և Բահո րոադ համար 50 հասցեում, Մյանմայի Մոն Սթեյթ շրջանում։ Այն հիմնադրվել է 1955 թվականին։ Թանգարանը գործում է Մյանմայի ազգային թանգարանի Հնագիտության բաժնի ղեկավարության տակ։


== Հավաքածուներ ==

Թանգարան հիմնականում ցուցադրում է ավադական հագուստներ, բուդդայական արվեսի գործեր, քանդակներ, արմավենու տերևի վրա գրված ձեռագրեր, ձեռագործ, էթնիկ մոների բրոնզե, արծաթե իրեր, մեաղադրամներ և արձանիկներ, ովքեր հիմնադրել են Հնդկաչինի ամենավաղ քաղաքակրթություններից մեկ և պատասխանաու էին Հնդկաչինում Թհերավադա բուդդակայանության տարածման համար։ Հիմնականում թանգարանում պահվում են Մոն թագավորության կերամիկական արվեստ գործեր, այդ թվում` Մարտաբանի ջահեր և Մոնի երաժշտական ​​գործիքները, որոնք կարելի է տեսնել միայն աշխարհի հայտնի թանգարաններում։ Ավելին, այն ցուցադրում է Միազեդիի քարե արձանագրության ձեռագիր պաճենը մոնի լեզվով և իշխող թագուհի Շին Շավբուի ծիսական սաղավարտի կրկնօրինակը (իրական օրինակը պահվում է Լոնդոնի Վիկտորիայի և Ալբերտի թանգարանում)։

		
		


=== Այլ մշակույթներ ===
Թանգարանը նաև ցուցադրում է գտածոներ Պյուերից, Թունգո մշակույթից և Կոնբունգ մշակույթից, այդ թվում` 19-րդ դարի բազմոցներ, որ օգտագործել է Կոնբունգի թագուհի Սեինդոնի և արքայադուստր Մյատ Փհայա Գալայի կողմից, որն իշխել է 19-րդ դարի վերջին կամ 20-րդ դարի սկզբին։


== Մուտք ==
Թանգարանը բաց է 09:30-16:30-ը: 
Թանգարան մուտքի վճարը 5000 քյաթ է օտարերկրյա այցելուների համար, 500 քյաթ` տեղի մեծահասակների համար և անվճար է դպրոցական երեխաների համար։


== Ծանոթագրություններ ==
(8140) Հարդերսեն

(8140) Հարդերսեն (անգլ.՝ Hardersen), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 1-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,733007 ա. մ., առավելագույնը մոտենում է 2,5446 ա. մ. հեռավորության վրա և հեռանում 2,9214 ա. մ.։ Արեգակի շուրջ մեկ ամբողջական պտույտ է կատարում 1650,29 երկրային օրվա ընթացքում, իր ուղեծրով շարժվելով միջինում 0,218144 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8140) Հարդերսեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բեզյու

Բեզյու (ֆր.՝  Baizieux), համայնք Ֆրանսիայի Պիկարդիա մարզի Սոմ գավառում։
Բնակչությունը 2010 թվականի դրությամբ կազմում է 213 մարդ, բնակչության խտությունը` 41.85 մարդ/կմ²։ Բնակավայրը զբաղեցնում է 5.09 կմ² տարածք։


== Աշխարհագրություն ==
Գտնվում է Փարիզ քաղաքից 130 կմ հյուսիս, Ամյեն քաղաքից 19 կմ հյուսիս-արևելք։


== Բնակչություն ==


== Տնտեսություն ==
2010 թվականին կար 153 աշխատունակ (15-64 տարեկան) բնակիչ, որոնցից ակտիվ էին 126-ը, իսկ ոչ ակտիվները` 27։ Ակտիվության ցուցանիշը կազմում է 82,4 %։ 126 աշխատունակ մարդկանցից աշխատել է 116 անձ (69 տղամարդ և 47 կին)։ Գործազուրկ են եղել 10 անձ (4 տղամարդ և 6 կին)։ 27 անաշխատունակներից 18 եղել են աշակերտներ կամ ուսանողներ, 4-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ժողովածու (3079)

Ժողովածու 3079, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3079 թվի տակ։ Ձեռագիրը գրվել է 17-րդ դարում (1700թ․) Մարգար Ջմիւոացի (Բ) գրիչի կողմից Կ․ Պոլիսում։ Գրված է թղթի վրա, որը ունի 20,2X15,7սմ չափս։ Ձեռագիրը կազմված է 379 թերթից։ Գրված է միասյուն, երկսյուն, նոտրգիրով։ Ունի կիսախորան, լուսանցազարդ մանրանկարներ։ Կազմը` Կաշվեպատ տախտակ դրոշմազարդ, աստառը՝ զարդահյուս մետաքս։ Հիշատակարաններ՝ 178ա։


== Բովանդակություն ==
Մարտինոսի Լեհացւոյ Գիրք գաւազանաց։
Ներս․ Պալեանեցի Իշխանութիւն և թագաւորութիւն, հայոց․ Շատ հայրապետացն հայոց։
Վասն Պրակման ժողովրդոյն հնդկաց։
Ի քաղաք աստուծոյ գրոց Օդոստինոսի։
Կայսերք Հռոմոց։
Թագաւորք օսմանցւոց, հայոց։
Պատրիարքունք հռոմացւոց։
Ազգաբանություն հայոց։
Պատմութիւն Անւոյ։
Վասն Խոնդքարի․ Յագաղս աւերման աշխարհիս հայոց։
Փաւստոսի Պատմութիւն հայոց։


== Ծանոթագրություններ ==
Լիպովկա (գյուղ, Ուվինսկի շրջան)

Անվան այլ կիրառումների համար տե՛ս՝ ԼիպովկաԼիպովկա (ռուս.՝ Липовка), գյուղ Ռուսաստանի, Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արսինե Խանջյան

Արսինե Խանջյան (արմտ. հայ.՝ Արսինէ Խանճեան, անգլ.՝ Arsinée Khanjian, սեպտեմբերի 6, 1958(1958-09-06), Բեյրութ, Լիբանան), կանադահայ դերասանուհի և պրոդյուսեր, քաղաքական ակտիվիստ։


== Կրթություն ==
Ավարտել է Կոնկորդիայի և Տորոնտոյի համալսարանները։


== Գործունեությունը կինոարվեստում ==
Արսինե Խանջյանը նկարահանվել է բազմաթիվ ֆիլմերում, հանդես եկել որպես պրոդյուսեր։ Նրա դերակատարության ֆիլմերը մասնակցել են բազմաթիվ միջազգային կինոփառատոնների։


=== Խաղացած դերերը կինոյում ===
2007 - Արտույտների ագարակը - Արմինե Ավագյան
2002 - Արարատ - Անի


== Քաղաքական գործունեություն ==
Արսինե Խանջյանը ակտիվ մասնակցություն է ունեցել Հայաստանի Հանրապետությունում ընթացող քաղաքական գործընթացներին։ 
2016 թվականին մասնակցել է Երևանում տեղի ունեցած ՊՊԾ գնդի գրավմանը զուգահեռ ընթացող հակաիշխանական ցույցերին, բերման ենթարկվել ոստիկանություն։ 
2017 թվականին թվականին իր, Սերժ Թանկյանի և Ատոմ Էգոյանի հետ միասին ստեղծել է «Արդարություն Հայաստանի ներսում» անունով նախաձեռնություն և մասնակցել Հայաստանում տեղի ունեցած խորհրդարանական ընտրություններին որպես դիտորդ։ Իրենց գործունեության մասին 2018 թվականին Միացյալ Թագավորության աջակցությամբ նկարահանվել է ֆիլմ։
Արսինե Խանջյանն ակտիվ մասնակցություն է ունեցել 2018 թվականին Հայաստանում տեղի ունեցած «Թավշյա հեղափոխությանը», բազմիցս ելույթներ ունեցել հանրահավաքներում, ելույթներով հանդես եկել տարբեր հարթակներում։
Հայաստանի քաղաքական գործընթացներին մասնակցելու համար Արսինե Խանջյանը ենթարկվել է քննադատության, ըստ որի նա ակտիվ դերակատարություն է ունեցել Հայաստանում տեղի ունեցած իշխանափոխության գործում և ըստ քննադատությունների՝ հետևաբար պատասխանատու է 2020 թվականին հայ-ադրբեջանական պատերազմի հետևանքով հայկական կողմի կրած հազարավոր զոհերի ու Արցախի մեծ մասի կորստի համար։


== Մրցանակներ, պարգևներ ==
Ջեմինի մրցանակ «Հիմարիկ սիրտ» ֆիլմում շարունակական առաջատար դրամատիկական դերում դերասանուհու լավագույն կատարման համար (1999)
Chlotrudis Society for Independent Film Chloe Award (2002)
Թագուհու ոսկե հոբելյանի մեդալակիր (2002)
Ամերիկայի Հայ Առաքելական Եկեղեցու Արևելյան թեմի կողմից Զաբել թագուհի մրցանակ (2003)
Սուրբ Մեսրոպ Մաշտոց մրցանակ (2003)
Դուրբանի միջազգային կինոփառատոնի մրցանակ՝ որպես «Արարատ» ֆիլմի լավագույն դերասանուհի (2003)
Ջեմինի մրցանակ «Արարատ» ֆիլմի լավագույն դերասանուհի անվանակարգում (2003)
Կինո և հեռուստատեսության բնագավառում կանանց ստեղծարար գերազանցության բյուրեղյա մրցանակ (2005)
«Հայրենիքին մատուցած ծառայությունների համար» 1-ին աստիճանի մեդալ (2011)


== Ծանոթագրություններ ==


== Արտաքին հղումներ ==
Կանադական ֆիլմերի հանրագիտարան Archived 2007-09-29 at the Wayback Machine.
Բուրտի (գյուղ, Չեմերովեցի շրջան)

Անվան այլ կիրառումների համար տե՛ս՝ ԲուրտիԲուրտի (ուկրաիներեն՝ Бурти), գյուղ Ուկրաինայի Խմելնիցկիի մարզի Չեմերովեցի շրջանում։
2001 թվականի տվյալներով Բուրտի գյուղում բնակվում էր 89 մարդ։ Բնակավայրը զբաղեցնում է 0,212 կմ² տարածք։ Բնակչության խտությունը կազմում էր 419,81 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յուդինովո

Յուդինովո (ռուս.՝ Юдиново), գյուղ Ռուսաստանի Բրյանսկի մարզի Պոգարսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուրաբայա

Սուրաբայա (Surabaja), քաղաք և նավահանգիստ Ինդոնեզիայում, ճավա կղզում, Կալի մասի գետաբերանում։ Արևելյան ճավա պրովինցիայի վարչական կենտրոնն է։ 1,6 միլիոն բնակիչ (1971)։ Կարևոր տրանսպորտային հանգույց է։ Լաստանավով կապված է Մադուրա կղզու հետ։ Կան մետաղամշակման և մեքենաշինական, նավթաերամշակման, քիմիական արդյունաբերության ձեռնարկություններ։ Զարգացած է արհեստագործությունը։ Ունի համալսարան։


== Ծանոթագրություններ ==
Լուկաս և Մարկուս

Լուկաս և Մարկուս Դոբրե (ծնվել են 1999 թվականի հունվարի 28-ին), հայտնի են որպես Դոբրեյ զույգեր (The Dobre Twins), ամերիկյան պարային զույգ, հայտնի են նաև Յութուբյան ալիքով։ Նրանց Յութուբյան ալիքն ունի ավելի քան 8 միլիոն հետևորդ։ Նրանք ստեղծում են լայն սպեկտրի վիդեոֆայլեր, մարտահրավերներ և վիդեո բլոգներ։
Նրանք  «Dobre Brothers» (Դոբրեյ եղբայրներ) Յութուբյան ալիքի մի մասն են կազմում, իրենց եղբայրներ Քրյուսի և Դարիուսի հետ, որտեղ  հրապարակում են շաբաթական վլոգներ։
Լուկասը և Մարկուսը որպես հյուր հանդես են եկել Disney Channel-ի «Bizaardvark» կատակերգական սերիալում։


== Անձնական կյանք ==
Երկվորյակները ծնվել են Մերիլենդում, Օլիմպիական մարմնամարզիկ Աուրելիա Դոբրեյի և Բոս Մոֆիդի ընտանիքում, ովքեր Մերիլենդի Մարմնամարզական ակադեմիայի սեփականատերերն են։ Նրանք ունեն երկու մեծ եղբյար՝ Սայրիուսը (ծնված 1993 թվականին) և Դարիուսը (ծնված 1995 թվականին)։


== Կարիերա ==
Լուկասը և Մարկուսը հայտնի են դարձել որպես Vine-ի աստղեր «TwinBotz» անվանումով։ Ըստ 2014 թվականի դեկտեմբերի տվյալների նրանք ՅուԹուբում ունեին ավելի քան 300,000 հետևորդ։ Նրանք օգտագործել են ծրագիրը, իրենց տաղանդը ցուցադրելու նպատակով, այդ թվում ՝ պարերը, մարմնամարզական հմտությունները և կատեկերգական հնարքները։
Նրանց ճանաչում է բերել Ջեյք Պաոլի հետ համագործակցությունը։ Այնուհետև Լուկասը և Մարկուսը դարձել են Պաոլի թիմ 10-ի անդամ, մեծացնելով  նրանց հանրաճանաչությունը ՅուԹուբում։
Ի վերջո նրանք սկսել են կարոտել տունը և հրապարակել «The truth about everything...»  վերնագրով տեսահոլովակը, որտեղ նրանք բացատրում են, որ Լոս Անջելեսի թիմը թողնելու և  Մերիլենդ վերադառնալու պատճառը ընտանիքին կարոտելու հետևանքն էր։ 2018 թվականին նրանք Մերիլենդում, ընտանիքից ոչ հեռու տուն են գնել։ Սկսած իրենց գործունեության օրվանից մինչև այսօր նրանց ՅուԹուբյան ալիքը՝ «Lucas and Marcus»-ը  ունի 7 միլիան հետևորդ։ Իսկ նրանց «Dobre Brothers»  ալիքը, որը բացվել է 2017 թվականի հունիսի 17-ին ունի ավելի քան 2 միլիոն հետևորդ։
Չորս եղբայրները `Լուկասը, Մարկուսը, Սայրուսը և Դարիուսը այնուհետև վերադարձել են Լոս Անջելես։
2018 թվականի մարտին հայտնի է դարձել, որ Դոբրե եղբայրները պայմանագիր են ստորագրել Հոլիվուդի ամենամեծ գործակալություններից մեկի՝ Ստեղծարար Արվեստագետների Գործակալության (CAA) հետ։


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Լուկասի և Մարկուսի ալիքը  ՅուԹուբում
Դոբրեյ եղբայրների ալիքը ՅուԹուբում
Ճիչերի թագուհիները

Ճիչերի թագուհիները (անգլ.՝ Scream Queens), ամերիկական հեռուստասերիալ՝ ստեղծված Ռայան Մյորֆիի, Բրեդ Ֆելչակի և Իեն Բրեննանի կողմից։
2-րդ սեզոնի սյուժեն տեղի կունենա հոսպիտալում։ Հեռուստասերիալը պատմում է հոսպիտալում տեղի ունեցող աննորմալ երևույթներ, որոնք ուղեկցվում են բազմաթիվ սպաննություններով։

2-րդ սեզոնի պրեմիերան տեղի է ունեցել 2016 թվականի սեպտեմբերի 20-ին։


== Սյուժե ==
Առաջին եթերաշրջանը կենտրոնացած էր "Կապպա կապպա տաու" կանացի ակումբի վրա, որը ՈՒոլլես համալսարանում էր գտնվում։ Կամպուսում հայտնվում է Կարմիր սատանան, ով սերիական մարդասպան է և կրում է հագուստ՝ համալսարանի թալիսմանով։ Նրա թիրախը «Կապպա կապպա տաու»-ի աղջիկներն են։ Աղջիկները նույնիսկ չեն կասկածում, որ նրանց մեջ կա մարդասպան, որը ցանկանում է սպանել բոլորին։


== Դերերում ==
Էմմա Ռոբերթս - Շանել Օբերլին
Սքայլեր Սեմյուելս - Գրեյս Գարդներ
Ջեյմի Լի Կյորթիս - Քեթի Մանչ
Լիա Միշել - Հեսթեր Փաթնի
Նասիմ Պեդրադ - Ջիջի Կոլդուել
Օլիվեր Հադսոն - Ուես Գարդներ
Կեկե Պալմեր - Զեյդեյ ՈՒիլյամս
Բիլլի Լուրդ - Սեյդի Սվենսոն
Դիեգո Բոնետա - Պիտ Մարտինես
Գլեն Պաուել - Չեդ Ռեդվիլ
Լյուսիեն Լավիսքաունթ - Ըրլ Գրեյ


=== Հրավիրված դերասաններ ===
Նիսի Նեշ - Դենիզ Հեմփֆիլ
Արիանա Գրանդե - Սոնյա Հյորֆման
Նիկ Ջոնաս - Բուն Կլեմենս
Տավի Գեվինսոն - Ֆիզեր ՄաքՔարթի


== Արտադրություն ==


=== Նախարտադրություն ===
2014 թվականի հոկտեմբերի 20-ին հայտարարվեց, որ FOX հեռուստաընկերությունը պատվիրել է 13 սերիանոց սերիալ ստեղծված Ռայան Մյորֆիից, ով ստեղծել է "Խոր" և "American Horror Story" սերիալները։ Պրոդյուսերներ ընտրվեցին Ռայան Մյորֆին, Բրեդ Ֆելչակը, Բրեննանը և Դանտե Դի Լորետոն։


=== Քասթինգ ===
2014 թվականի դեկտեմբերին հայտնի դարձավ, որ ֆիլմի գլխավոր դերերում կլինեն Էմմա Ռոբերթսը և Ջեյմի Լի Քյորթիսը։ 2015-ի հունվարին Լիա Միշելը, Կեկե Փալմերը և Էբիգեյլ Բրեսլինը միացան նախագծին։ Պարզ դարձավ, որ Արիանա Գրանդեն և Նիք Ջոնասը կունենան երկրորդական դերեր ամբողջ սեզոնի ընթացքում։ 2015 թվականի փետրվարին դերասանական կազմին միացան Բիլլի Լուրդը և Սկայլեր Սեմյուելսը։

Երկրորդ սեզոնի դերասանական կազմին միացան Թեյլոր Լոթները և Ջոն Սթամոսը, ինչպես նաև դերասանական կազմում կլինի Քոլթոն Հեյնսը։


=== Նկարահանումներ ===
Առաջին սեզոնի նկարահանումները սկսեցին 2015 թվականի փետրվարին Նոր Օռլեան քաղաքում։ Նախագծի պրեմիերան տեղի ունեցավ 2015 թվականի սեպտեմբերի 22-ին։
2-րդ սեզոնի նկարահանումները սկսվել են 2016 թվականի հուլիսին։


== Ծանոթագրություններ ==
Բենչ

Բենչ (նույնպես գիմիրա), բենչ ազգի լեզուն։ Տարածված է Եթովպիայի հարավային մասում (Բենչ-Մաջի տարածք)։
Պատկանում է հյուսիս-օմոտյան լեզվաընտանիքին։ 2007 թվականի հաշվով նրանց կրողների թիվը հասնում է 347 հազար մարդ, որոնցից 150 հազարը միալեզու են։ 2008 թվականից օգտագործվում է դպրոցական կրթության մեջ։
2008 թվականին Բենչ լեզուն ստեղծվեց՝ լատինական այբուբենի հիման վրա։ Այս այբուբենը օգտագործվում է դպրոցական դասընթացների համար։ Լեզուն ունի հետևյալ տեսքը. A a, B b, C c, Ch ch, Cʼ cʼ, D d, E e, G g, H h, I i, K k, L l, M m, N n, O o, P p, Pʼ pʼ, Q q, R r, S s, Sh sh, T t, Ts ts, U u, V v, W w, X x, Xh xh, Xs xs, Xʼ xʼ, Y y, Z z, Zh zh, Zʼ zʼ:
Հնում այս լեզվի գրառման համար օգտագործվում էր նաև Եթովպական գիրը։ Մասնավորապես այն հրապարակվեց Նոր Կտակարանում։ Այդ այբուբենը ուներ հետևյալ տեսքը.


== Ծանոթագրություններ ==
Հուն

Հուն, գետի հովտի հատակի մաս՝ զբաղեցված ջրի հոսքով։ Սեծ գետերի հունը ունենում է մի քանի մետրից մինչև մի քանի տասնյակ կիլոմետր լայնություն (օրինակ, Օբի, Լենայի, Լա Պլատայի, Ամազոնի ստորին հոսանքներում)։ Հունի երկայնքով իրար են հաջորդում խոր ու ծանծաղ տեղամասեր։ Հոսող ջրի էրոզիոն և կուտակիչ գործունեության հետևանքով հունը ենթարկվում է ձևափոխությունների, ընդ որում խորությունն աճում է ավելի դանդաղ, քան լայնությունը։ Հարթավայրային գետերի հունը սովորաբար լինում է գալարուն կամ բազուկների բաժանված, հատակն ու ափերը՝ տիղմով ու ավազով բռնված։ Լեռնային գետերի հունը ուղղաձիգ է, հաճախ սահանքների ու ջրվեժների առկայությամբ (Արփայի համակարգում՝ Ջերմուկի, Որոտանի համակարգում՝ Շաքիի, Նիագարայի վրա՝ համանուն ջրվեժները), հատակում գլաքարերի ու ճալաքարերի կուտակումով (Դեբեդ, Ախուրյան, Հրազդան, Արփա, Որոտան, Եփրատ՝ վերին ու միջին հոսանքներում, Անգարա և այլն)։
Գուացորա

Գուացորա  (իտալերեն՝ Guazzora), կոմունա Իտալիայի Պիեմոնտ մարզի Ալեսանդրիա գավառում։ Բնակչությունը կազմում է 308 մարդ (2008 թվականի տվյալներով)։ Բնակչության խտությունը՝ 106 մարդ/կմ²։ Տարածքը կազմում է 3 կմ²։ Փոստային ինդեքս՝ 3։ Հեռախոսային կոդ՝ 0131։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս։ 0131 857149


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(5805) Գլազգո

(5805) Գլազգո (անգլ.՝ Glasgow), աստերոիդ աստերոիդների հիմնական գոտում։ Հայտնաբերվել է 1985 թվականի դեկտեմբերի 18-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,602826 ա. մ., առավելագույնը մոտենում է 2,2978 ա. մ. հեռավորության վրա և հեռանում 2,9079 ա. մ.։ Արեգակի շուրջ մեկ ամբողջական պտույտ է կատարում 1533,79 երկրային օրվա ընթացքում, իր ուղեծրով շարժվելով միջինում 0,234713 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5805) Գլազգո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օրան (այլ կիրառումներ)

Օրան, կարող է վերաբերել՝

Օրան - գյուղ Արևմտյան Հայաստանում, Էրզրումի վիլայեթի Էրզրումի գավառում
Օրան - դեպարտամենտ Արգենտինայում, Սալտայի պրովինցիայի կազմում
Թառամ

Թառամ, լեռ Հայաստանում՝ Բարգուշատի լեռնաշղթայում։


== Ծանոթագրություններ ==
Բասովկա (այլ կիրառումներ)

Բասովկա, կարող է վերաբերել՝

Բասովկա - գյուղ, Ուկրաինայի Խմելնիցկիի մարզի Գորոդոկի շրջանում
Բասովկա - գյուղ, Ուկրաինայի Սումիի մարզի Ռոմնիի շրջանում
Բասովկա - գյուղ, Ուկրաինայի Սումիի մարզի Սումիի շրջանում
(3602) Լազարո

(3602) Լազարո (անգլ.՝ Lazzaro), աստերոիդ աստերոիդների հիմնական գոտում։ Հայտնաբերվել է 1981 թվականի փետրվարի 28-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,266526 ա. մ., առավելագույնը մոտենում է 1,9671 ա. մ. հեռավորության վրա և հեռանում 2,566 ա. մ.։ Արեգակի շուրջ մեկ ամբողջական պտույտ է կատարում 1246,35 երկրային օրվա ընթացքում, իր ուղեծրով շարժվելով միջինում 0,288844 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,58° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3602) Լազարո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նովի (այլ կիրառումներ)

Նովի, կարող է վերաբերել՝

Նովի - գյուղ Ռուսաստանի Ադըղեայի Հանրապետության Գիագինսկայայի շրջանի կազմում։
Նովի - գյուղ Ռուսաստանի Բաշկորտոստան հանրապետության Երմեկեևսկի շրջանի կազմում։
Նովի - գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Նովի - գյուղ Ռուսաստանի Լիպեցկի մարզի Լիպեցկի շրջանի կազմում։
Նովի - գյուղ Ռուսաստանի Կրասնոդարի երկրամասի Աբինսկի շրջանի կազմում։
Նովի - գյուղ Ռուսաստանի Պրիմորիեի երկրամասի Նադեժդինսկի շրջանի կազմում։
Նովի - գյուղ Ռուսաստանի Մոսկվայի մարզի Կրասնոգորսկի շրջանի կազմում։
Նովի - գյուղ Ռուսաստանի Մոսկվայի մարզի Սերգիևո-Պոսադսկի շրջանի կազմում։
Նովի - քաղաքատիպ ավան Ռուսաստանի Ուդմուրթական հանրապետության Վոտկինսկի շրջանի կազմում։
Նովի - գյուղ Ռուսաստանի Սախա-Յակուտիայի հանրապետության Միրինսկի ուլուսի կազմում։
Նովի - գյուղ Ռուսաստանի Սմոլենսկի մարզի Վյազեմսկի շրջանի կազմում։
Նովի - գյուղ Ռուսաստանի Վլադիմիրի մարզի Կովրովսկի շրջանի կազմում։
Նովի - ավան Ռուսաստանի Ռոստովի մարզի Ազովի շրջանում
Նովի - գյուղ (խուտոր) Ռուսաստանի Դաշնության Ռոստովի մարզի Մարտինովսկիշրջանում
Նովի - ավան Ռուսաստանի Դաշնության Ռոստովի մարզի Վեսյոլիի շրջանում
Պերվոուրալսկի պատմության թանգարան

Պերվոուրալսկի պատմության թանգարան (ռուս.՝ Первоуральский исторический музей), Ռուսաստանի Դաշնության Սվերդլովսկի մարզի Պերվոուրալսկ քաղաքի պատմության, «Ռուսկի խրոմ 1915» գործարանի արդյունաբերական արտադրության թանգարան, Պերվոուրալսկ քաղաքի ամենամեծ և գլխավոր թանգարանը։ Գտնվում է քաղաքի Խրոմպիկ շրջանում, Կարբիշևի փողոց, 1 հասցեում։


== Պատմություն ==
Պերվոուրալսկի պատմության թանգարանը ստեղծվել է 1987 թվականի դեկտեմբերին «Խրոմպիկ» գործարանի (այժմ՝ «Ռուսկի խրոմ 1915» ՓԲԸ) աշխատանքային ու մարտական փառքի թանգարանի հիման վրա։ Ներկայումս մշակութային այդ հաստատությունը փակման վտանգի տակ է։ Հնարավոր է թանգարանն ընդլայնվի և տեղափոխվի վերջերս կառուցված «Շայբա» ժամանակակից մշակութային կենտրոն։ Նախատեսվում է, որ այդ շենքը կդառնա քաղաքի նոր մշակութային տարածքը։


== Ցուցադրություն ==
Թանգարանի ցուցադրությունը զբաղեցնում է չորս ցուցասրահ։ Առաջին երեք ցուցասրահները նվիրված են «Ռուսկի խրոմ 1915» ձեռնարկության պատմությանը (նախկին «Խրոմպիկ»)։ Այստեղ ներկայացված է գործարանի կառուցման պատմությունը, պատմվում է պերվոուրալսկցիների ավանդի մասին Հայրենական մեծ պատերազմում տարած հաղթանակում, մասնավորապես՝ տարհանված գործարանների, թիկունքի արտադրանքի և Ուրալի կամավորական տանկային կորպուսի, այնուհետև՝ գործարանի հետպատերազմյան զարգացման և աշխատանքի մասին։
Թանգարանի չորրորդ ցուցասրահում անցկացվում են ցուցահանդեսներ, որոնք նվիրված են Պերվոուրալսկի կառուցման և արտադրության պատմությանը, ուրալյան ժողովրդական ավանդույթներին, ինչպես նաև անցկացվում են գեղարվեստական և դեկորատիվ-կիրառական արվեստի ցուցահանդեսներ։
Թանգարանը մեծ ուշադրություն է դարձնում ռազմահայրենասիրական դաստիարակությանը։ Թանգարանում էքսկուրսիաների հետ համատեղ հաճախ կայանում են հանդիպումներ պատերազմի և թիկունքի մասնակիցների և վետերանների, ֆաշիստական ճամբարների նախկին կալանավորների, քաղաքի հայտնի մարդկանց և ցուցահանդեսների հեղինակների հետ։


== Աղբյուրներ ==
Исторический музей «Город Первоуральск»
Исторический музей Первоуральска(չաշխատող հղում)
Մալոմուսինո

Մալոմուսինո (ռուս.՝ Маломусино, բաշկիրերեն՝ Бәләкәй Муса), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 142 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իվոլժանսկոե

Իվոլժանսկոե (ուկրաիներեն՝ Іволжанське), ավան Ուկրաինայի Սումիի մարզի Սումիի շրջանում։
2001 թվականի տվյալներով Իվոլժանսկոե ավանում բնակվում էր 231 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Տոռոնտես

Տորրոնտես (անգլ.՝ Torrontés), արգենտինական խաղողի սորտ, օգտագործվում է սպիտակ գինի պատրաստելու համար։
Արգենտինական տոռոնտեսը երկու սորտի՝ Ալեքսանդրիայի մուսկատի և կրիոլի հիբրիդ է։ Տորրոնտեսը համարվում է լատինոամերիկյան մայրցամաքի իսկական սորտ։ Նրան անվանում են Արգենտինայի երկրորդ էմբլեմատիկ խաղողի սորտ՝ մալբեկից հետո։ Տվյալ խաղողի տեսակը համարվում է սպիտակ խաղողի ամենաարագ աճող սորտերից մեկը։  Արգենտինայում այս սորտից գոյություն ունի երեք տեսակ՝  Torrontés Riojano, Torrontés Sanjuanino և Torrontés Mendocino: Ամենատարածվածը համարվում է  Torrontés Riojano, և հիմնականում օգտագործվում է  Cafayate-ի տարածքում։ Աճում է հիմնականում Արգենտինայում և Չիլիում։ Դրա հետ մեկտեղ Չիլիում դրանից պատրաստում են Pisco չիլիական բրենդը։
«Տոռոնտես» անվանումը արգենտինացի գինեգործները սկսել են օգտագործել 19-րդ դարի կեսերից։ Ամենավաղ հիշատակությունը, որը կարող ենք գտնել, օգտագործվում է 1860-ականներին  Դամիան Հուդսոնի կողմից։  Գինին, որը պատրաստվում է Տորրոնտեսից ունի թեթևակի թթվայնություն։ Տվյալ խաղողից պատրաստված գինին հաճախ հաղթող է ճանաչվում «Անուշաբույր, չոր գինի» անվանակարգում ։ Ըմպելիքը ունենում է ծիրանի, դեղձի համ, արտահայտված ծաղկային բուրմունք (վարդի, հասմիկի, գերանիումի)։ Խմելիս հեշտությամբ կարող ենք զգալ դրանց համը։ Գինու գույնը բաց դեղին է, երբեմն նաև կանաչավուն երանգներով։ Դրա հետ մեկտեղ գինին այնքան էլ լավ չէ երկարաժամկետ պահեստավորվում, և ըստ փորձագետների այն ավելի լավ է օգտագործել արտադրության  տարում (չենթարկել երկարաժամկետ պահպանման)։


== Ծանոթագրություններ ==


== Արտաքին հղումներ ==
Торронтес
Torrontes Archived 2014-05-29 at the Wayback Machine. на сайте «Винография.ру»
Լուսնի ուղեծիր

Լուսնի ուղեծիր, մոտավորապես էլիպսաձև կոր, որով Լուսինը շարժվում է Երկրի շուրջը։ Լուսնի ուղեծիրի մեծ կիսառանցքը հավասար է Երկրի և Լուսնի կենտրոնների միջև եղած միջին հեռավորությանը և կազմում է 384400 կմ (մոտավորապես 60 երկրային շառավիղ)։ Լուսնի ուղեծիրի էլիպսաձև լինելու (էքսցենտրիսիտետը հավասար է 0,05549) և գրգռումների պատճառով Երկրի և Լուսնի միջև եղած հեռավորությունը փոփոխվում է 356400-406800 կմ սահմանում։
Նիմե (գյուղ, Լեիսի շրջան)

Անվան այլ կիրառումների համար տե՛ս՝ ՆիմեՆիմե (էստ․՝ Nõmme), գյուղ Էստոնիայի Սաարեմաա նահանգի Լեիսի շրջանում։
2011 թվականի տվյալներով գյուղում բնակվում էր 26 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Զիմայի շրջան (Իրկուտսկի մարզ)

Զիմայի շրջան (ռուս.՝ Зиминский район), մունիցիպալ շրջան Ռուսաստանի Դաշնության Իրկուտսկի մարզում։
Ստեղծվել է 1923 թվականին։ Վարչական կենտրոնը՝ Զիմա։


== Աշխարհագրություն ==
Շրջանի տարածքի մակերեսը կազմում է 7000 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 15051 մարդ։ Բնակչության խտությունը կազմում էր 2,15 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ֆալկովո (գյուղ, Դոլինսկայայի շրջան)

Ֆալկովո (ուկրաիներեն՝ Фалькове), գյուղ Ուկրաինայի Կիրովոգրադի մարզի Դոլինսկայայի շրջանում։
2001 թվականի տվյալներով Ֆալկովո գյուղում բնակվում էր 80 մարդ։ Բնակավայրը զբաղեցնում է 0,439 կմ² տարածք։ Բնակչության խտությունը կազմում էր 182,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուրբ Մարիամ եկեղեցի (Շիրազ)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Մարիամ, հայ առաքելական եկեղեցի Իրանի Շիրազ քաղաքում։ Պատկանում է Մեծի Տանն Կիլիկիո կաթողիկոսության Սպահանի թեմին։ Գտնվում է Սանգ Սիյահ և Մաադալ փողոցների խաչմերուկում։


== Պատմություն ==
Հայերը Իրանի կենտրոնական նահանգներում, այդ թվում՝ Ֆարսում, հաստատվել են շահ Աբբաս I Սեֆիի կազմակերպած բռնագաղթի հետևանքով։ Այդ ժամանակաշրջանից սկսած կառուցվում են հոգևոր և մշակութային շինություններ։ 1662 թվականին Շիրազում կառուցվում է առաջին ու միակ եկեղեցին՝ սուրբ Մարիամը։
Շիրազի հայ բնակիչներից էր Հարություն քահանա Շմավոնյանը՝ առաջին հայ պարբերաթերթ «Ազդարարի» հիմնադիր-խմբագիրը (Մադրաս, Հնդկաստան)։ Հայերի թիվը Շիրազում մշտապես փոքր է եղել. 12 ընտանիք (1724) 7 ընտանիք (1851), 260 բնակիչ (1957)։ 1979 թվականին առաջնորդարանի ջանքերով Շիրազում կառուցվել Է Հայ տունը, որտեղ կազմակերպվում են եկեղեցական վարչության և համայնքի կրթական, մշակութային աշխատանքները։ 21-րդ դարի սկզբին Շիրազում ապրել է 40 հայ։
Եկեղեցին վերանորոգվել է, այստեղ այցի է եկել Իրանի նախագահի խորհրդականը (2014)։


== Ճարտարապետություն ==
Սուրբ Մարիամ եկեղեցին արտաքինից նման չէ հայկական եկեղեցիներին։ Այն ունի 1300 մետր2 տարածք, շինությանը հատկացված տարածքը՝ 210 մետր2 է։ 20մx10.5 մետր ուղղանկյունաձև այս կառույցի վրա կարելի է տեսնել Սեֆյանների դարաշրջանին բնորոշ կամարներ ու պատուհաններ։ Շինությունը կառուցված է կավով ու աղյուսով, ներսից պատերը մարմարյա են։ Խորանի վրա վեր է բարձրանում Քրիստոսի և առաքյալների՝ վերջին ընթրիքի պատկերը։ Պատերին դրված են աստվածաշնչյան թեմայով նկարներ։ Եկեղեցու մուտքի կամարի տակ տեղադրված է հուշաքար՝ Մեսրոպ Թաղիադյանի հիշատակին։


== Տես նաև ==
Սուրբ Մարիամ Աստվածածին եկեղեցի, Թավրիզ
Սուրբ Աստվածածին եկեղեցի, Թեհրան
Սուրբ Աստվածածին եկեղեցի, Նոր Ջուղա


== Ծանոթագրություններ ==


== Արտաքին հղումներ ==
Շիրազի սուրբ Մարիամ եկեղեցի, պատկերներ
Օչերետնոե (գյուղ, Դոլինսկայայի շրջան)

Օչերետնոե (ուկրաիներեն՝ Очеретяне), գյուղ Ուկրաինայի Կիրովոգրադի մարզի Դոլինսկայայի շրջանում։
2001 թվականի տվյալներով Օչերետնոե գյուղում բնակվում էր 27 մարդ։ Բնակավայրը զբաղեցնում է 0,247 կմ² տարածք։ Բնակչության խտությունը կազմում էր 109,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարիյա

Կարիյա (ճապ.՝ 刈谷市 Kariya-shi), քաղաք Ճապոնիայի Այչի պրեֆեկտուրայում։
2015 թվականի մայիս ամսի տվյալների համաձայն՝ քաղաքի բնակչությունը կազմում է 149 030 մարդ, իսկ բնակչության խտությունը՝ 2 960 մարդ/կմ2։ Քաղաքը զբաղեցնում է 50,45 կմ2։


== Աշխարհագրություն ==
Կարիյան գտնվում է Այչի պրեֆեկտուրայի կենտրոնում։


=== Հարևան բնակավայրեր ===
Այչի պրեֆեկտուրա
Տոյոտա
Օբու
Անձո
Չիրյու
Տակահամա
Տոյոակե
Միյոսի
Տոգո
Հիգասիուրա


== Կրթություն ==

ՀամալսարաններԱյչիի համալսարանԴպրոցներԿարիյայում առկա են 15 տարրական, 6 միջնակարդ և 5 ավագ դպրոցներՄիջազգային դպրոց«Քոլեջիո Պյութագորաս Բրազիլ»


== Տեսարժան վայրեր ==
Կիձո այգի
Մանդո Մացուրի
		


== Քույր քաղաքներ ==
 Միսիսոգա, Օնտարիո, Կանադա 1981 թվականից


== Հայտնի անձինք ==
Նորիհիրո Ակահոսի՝ պրոֆեսիոնալ բեյսբոլիստ
Օն Կավարա՝ նկարիչ
Կոձի Կոնդո՝ պրոֆեսիոնալ ֆուտբոլիստ (ամերիկյան)
Նոբույուկի Սատո՝ վազորդ
Միցունորի Յոշիդա՝ պրոֆեսիոնալ ֆուտբոլիստ (ամերիկյան)


== Ծանոթագրություններ ==


== Արտաքին հղումներ ==
http://www.city.kariya.lg.jp Կարիյա. պաշտոնական կայք  (ճապոներեն)
Kariya City official website Archived 2010-02-10 at the Wayback Machine. (անգլերեն)
Mississauga Sister City Site (անգլերեն)
Նացխավատևի

Նացխավատևի (վրաց.՝ ნაცხავატევი), գյուղ Վրաստանում։ Գտնվում է Աջարիայի Ինքնավար Հանրապետության Քոբուլեթի շրջանում։


== Դիրք ==
Գտնվում է ծովի մակարդակից 400 մետր բարձրության վրա։ Շրջկենտրոն Քոբուլեթից 21 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 104 մարդ։


== Ծանոթագրություններ ==